SET ปิดเช้าร่วง 9 จุด นลท.ขายลดเสี่ยง ช่วงรอผลประชุม “เฟด”
SET ปิดเช้าร่วง 9 จุด นลท.ทยอยขายลดความเสี่ยง เพื่อรอความชัดเจนของเฟดในวันที่ 25-26 ม.ค.นี้ แนวโน้มช่วงบ่ายคาดแกว่งตัวกรอบแคบแดนลบโดยให้แนวต้านที่ 1,655 จุด แนวรับ 1,640 จุด
24 ม.ค. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงเช้าที่ผ่านมาปรับตัวลงตามทิศทางเดียวกับตลาดหุ้นอื่นในภูมิภาคเอเชีย จากการที่นักลงทุนยังมีการทยอยขายลดความเสี่ยง เพื่อรอความชัดเจนของธนาคารกลางสหรัฐฯ (เฟด) ในวันที่ 25-26 ม.ค.นี้ ซึ่งตลาดยังมีความกังวลการปรับขึ้นอัตราดอกเบี้ยสหรัฐฯต่อเนื่อง และผลตอบแทนพันธบัตรรัฐบาลสหรัฐฯ (Bond yield) ยังคงปรับตัวขึ้นกดดันต่อตลาดหุ้น
โดยที่แรงกดดันดัชนีในวันนี้มาจากแรงขายหุ้นขนาดกลางและขนาดเล็ก รวมถึงแรงขายหุ้น PTT และ PTTEP กดดันดัชนี ขณะที่ปัจจัยในประเทศในวันนี้ติดตามผลการประชุมคณะรัฐมนตรีเกี่ยวกับมาตรการกระตุ้นเศรษฐกิจ ส่วนแนวโน้มในช่วงบ่ายคาดว่าดัชนียังแกว่งตัวกรอบแคบๆในแดนลบ โดยให้แนวต้านที่ 1,655 จุด แนวรับ 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 3,460.32 ล้านบาท ปิดที่ 98.75 บาท เพิ่มขึ้น 3.75 บาท
PTT มูลค่าการซื้อขาย 1,557.55 ล้านบาท ปิดที่ 38.00 บาท ลดลง 0.75 บาท
PTTEP มูลค่าการซื้อขาย 1,516.94 ล้านบาท ปิดที่ 123.00 บาท ลดลง 4.00 บาท
GUNKUL มูลค่าการซื้อขาย 1,060.82 ล้านบาท ปิดที่ 7.00 บาท เพิ่มขึ้น 0.10 บาท
CPALL มูลค่าการซื้อขาย 958.98 ล้านบาท ปิดที่ 59.00 บาท เพิ่มขึ้น 0.25 บาท